Hej Bolius

Hvordan bliver jeg beskattet når jeg 

1. Udlejer sommerhus via feriepartner

2. Udlejer et værelse i min bolig

Er det samlet bundfradrag man kigger på

Venlig hilsen Jette B


Beskatning udlejning sommehus og udlejning af værelse - er der forskel?
Hej Jette B

Hvis du lejer sommerhus ud via Feriepartner og udlejningsbureauet automatisk indberetter lejeindtægten til Skattestyrelsen, vil du i år få et bundfradrag på 60.000 kr. Bundfradraget blev midlertidig hævet fra 41.800 kr. som et led i regeringens sommerpakke.

Hvis du udlejer et værelse i din helårsbolig, er du omfattet af nogle andre regler og kan vælge mellem to modeller:

1: En ny regel giver dig et skattefrit bundfradrag på 29.300 kr. i 2020, hvorefter du betaler kapitalindkomstskat af 60 procent af din indtægt ud over bundfradraget.

2: Alternativt kan du vælge et bundfradrag på 1,33 procent af ejendomsværdien, dog minimum 24.000 kr. Er du lejer eller andelshaver udgør bundfradraget 2/3 af den samlede årlige leje. Indtægt ud over bundfradraget er personlig indkomst.

Du kan læse mere på: [Skat - du udlejer et værelse](https://skat.dk/skat.aspx?oid=2234798)

